**Garmin præsenterer Foretrex® 601 og Foretrex® 701 Ballistic Edition   
til outdoor- og taktisk brug**

Schweiz, Schaffhausen, 6. juli 2017 / Business Wire – Garmin International Inc., en enhed af Garmin Ltd. (NASDAQ: GRMN), præsenterede i dag Foretrex 601 og Foretrex 701 Ballistic Edition wearables navigatorer, der understøtter GPS, GLONASS og GALILEO satellitsystemer til sikker navigation stort set overalt i verden.

Udforsk længere med Foretrex 601 og 701 takket være en batterilevetid på mere end 48 timer i navigationstilstand (GPS, GLONASS og Galileo), op til en uge i UltraTrac™-tilstand og op til en måned i urtilstand (kræver 2 AAA-batterier – medfølger ikke). Navigatorerne er fremstillet efter militære standarder for modstandsdygtighed over for varme, stød og vand (MIL-STD-810G) og er designet til at modstå elementerne.

Disse robuste og kompakte navigatorer har en højopløselig 2" skærm og er spækket med funktioner som dual-grid koordinater, der gør det muligt for brugeren at se to tilpassede koordinatsæt samtidigt på én skærm. De leveres også med taktiske funktioner som eksempelvis night vision goggles-kompatibilitet og Jumpmaster-tilstand, der hjælper med at ramme drop-zone.

Foretrex 601 og 701 er BLE- og ANT-kompatible, og understøtter eksterne ANT+ sensorer som tempe™ ekstern temperatursensor, pulsmåling og kadence-/hastighedssensorer. Brugere kan også fjernbetjene Garmin VIRB kameraer. Foretrex 601 og Foretrex 701 muliggør en lang række tilsluttede funktioner som smart-notifikationer1, der giver mulighed for at modtage e-mails, sms’er og påmindelser på enheden, samt automatiske uploads til Garmin Connect™ og LiveTrack. Kompatibel med Garmins eksklusive QuickFit ™ 26-tilbehørsremme samt nylonremme, er Foretrex let at tilpasse til alle dine eventyr.

Ud over sin højfølsomme GPS tilføjer Foretrex 701 Ballistic Edition applikationen Ballistics Elite® til beregning af målløsninger til langdistanceskydning. Applied Ballistics Elite® omfatter hele Applied Ballistics kuglebiblioteket og giver brugerne mulighed for at indtaste en række parametre, herunder vind, temperatur, fugtighed, rækkevidde og skyderetning. Det giver de oplysninger, der er nødvendige for at affyre projektiler over lang distance (ELR), herunder elevation holdover, vindhastighed, hastighed og tidspunkt for flyvning. Applied Ballistics® Engine beregner variabler som horisontal corioliseffekt, vertikal corioliseffekt, Spin drift, Aerodynamisk Hop og meget mere.

*Marcus Bjärneroth, Nordic Marketing Director hos Garmin:*

*"Foretrex 701 er en robust og praktisk IPX7 GPS-navigator med ballistiske applikationer fra Applied Balistics. Derudover giver TrackBack® brugerne mulighed for at se, hvor de har været, waypoints for smidig navigation og lang batterilevetid på mere end 48 timer i navigationstilstand og 1 uge i UltraTrac™ tilstand. Det er også muligt at fastgøre Foretrex 701 direkte på våbenet, i stedet for på håndleddet, for dem der ønsker det (kræver speciel holder)."*

*"Vi tror, at Foretrex 701 vil blive meget værdsat af de, der ønsker at skyde over store afstande og have et robust og effektivt ur/navigator."*

*"Vi ser, at interessen for skydning over store afstande er stigende, og flere og flere er interesserede i at positionere sig i forhold til deres mål, hvad enten det er træning, kørsel, sejlsport eller jagt og skydning. Vi har haft støtte til ballistiske apps tidligere i fēnix® 3, men med Foretrex 701 går vi længere og anvender Applied Ballistics-software. Garmin er meget værdsat af jægere, især for vores hundesporings-systemer, men også for vores bilnavigatorer, hvor du kan følge hunden og vores ure. Med Foretrex tager vi et stort skridt til at være aktive i langdistanceskydning."*

Forventes på lager ultimo august 2017 til en vejledende udsalgspris på 2.099,- og 4.999,-.

Foretrex 601 og Foretrex 701 Ballistic Edition wearable navigatorer er de nyeste produkter i Garmins voksende outdoorsegment, der fokuserer på at udvikle teknologier og innovationer til at forbedre brugerens outdooroplevelser. Uanset om der er tale om vandreture, jagt, geocaching, golf, eller brug af satellitkommunikation, bliver Garmin outdoorenheder vigtige værktøjer for outdoorentusiaster på alle niveauer.

1 Parret med kompatibel smartphone. Se Garmin.com/ble for flere detaljer.

**Om Garmin International Inc.**  
Garmin International Inc. er en underafdeling af Garmin Ltd. (Nasdaq: GRMN). Som verdensledende producent af navigationsudstyr er Garmin dedikeret til udviklingen af suveræne produkter til bil, luftfart og marine samt outdoor- og sportsaktiviteter, som bliver en essentiel del af vores kunders liv. Garmins forretningsmodel er baseret på det, vi kalder "vertikal integration": Vi designer, fremstiller, markedsfører og sælger selv vores produkter, hvilket giver os bedre kontrol over kvalitet, service og tidsplaner. Vores brugervenlige produkter er ikke alene eftertragtede for deres overbevisende design og høje kvalitet, men også for deres nyskabende funktioner, der forbedrer tilværelsen for vores kunder. Garmin blev grundlagt i 1989 af Gary Burrell og Dr. Min Kao. Garmin har flere end 11.400 medarbejdere fordelt på 50 kontorer i hele verden. Læs mere på: <http://www.garmin.com/da-DK/>

Der tages forbehold for trykfejl samt ændringer.

##